ทุนสำรองประเทศลด2,500ล้านดอลลาร์
ธปท.เผยทุนสำรองลด 2,500 ล้านเหรียญสหรัฐ อยู่ที่ระดับ 1.869 แสนล้านเหรียญสหรัฐ
9 ก.ย. 2554

ธปท.เผยทุนสำรองลด 2,500 ล้านเหรียญสหรัฐ อยู่ที่ระดับ 1.869 แสนล้านเหรียญสหรัฐ 
ธนาคารแห่งประเทศไทย(ธปท.) รายงานฐานะเงินสำรองระหว่างประเทศ ณ วันที่ 2 ก.ย.ปีนี้อยู่ที่ระดับ 1.869 แสนล้านเหรียญสหรัฐ หรือประมาณ 5.598 ล้านล้านบาท ลดลง 2,500 ล้านเหรียญสหรัฐ หรือประมาณ 7.5 หมื่นล้านบาท จากสัปดาห์ก่อนหน้าที่อยู่ที่ระดับ 1.894 แสนล้านเหรียญสหรัฐ หรือประมาณ 5.682 ล้านล้านบาท 
ขณะที่ฐานะการซื้อเงินตราต่างประเทศล่วงหน้าสุทธิอยู่ที่ระดับ 2.79 หมื่นล้านเหรียญสหรัฐ เพิ่มขึ้นจากสัปดาห์ก่อนที่อยู่ที่ระดับ 2.63 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิซึ่งนับรวมทุนสำรองระหว่างประเทศและฐานะการซื้อเงินตราต่างประเทศล่วงหน้าสุทธิแล้วอยู่ที่ระดับ 2.148 แสนล้านเหรียญสหรัฐ 
ทั้งนี้ ฐานของเงินหรือเงินสดหมุนเวียนในมือประชาชน เงินฝากในสถาบันการเงินที่ธปท.อยู่ที่ระดับ 1.164 ล้านล้านบาท ลดลงเล้กน้อยจากสัปดาห์ก่อนหน้าที่มี 1.175 ล้านล้านบาท